# กมลชนก เวโรจน์
กมลชนก เวโรจน์ ชื่อเล่น "อีฟ" เป็นนักแสดง และนางแบบชาวไทย มีชื่อเสียงจากบทบาทนางร้าย และถูกขนานนามว่าเป็น "เซ็กส์ซี่สตาร์ ยุค 2000" มีผลงานเด่นคือภาพยนตร์เรื่อง ผู้หญิง 5 บาป และการแสดงละครอีกหลายเรื่อง อีกทั้งยังเคยเป็นศิลปิน ออกอัลบั้มในปี พ.ศ. 2541 ซึ่งมีเพลงที่เป็นที่รู้จักคือเพลง "เปลี่ยนเป็นฉันได้ไหม"

 ประวัติ 
กมลชนก เวโรจน์หนังดี.คอม ประวัติดาราสาวเซ็กส์ซี่สตาร์ "กมลชนก เวโรจน์". บันเทิงไทย เรียกดูเมื่อ 25 สิงหาคม 2565  (ชื่อเล่น: อีฟ) เกิดเมื่อวันที่ 31 มีนาคม พ.ศ. 2523 สำเร็จการศึกษาระดับชั้นมัธยมศึกษาจากโรงเรียนนวมินทราชินูทิศ สวนกุหลาบวิทยาลัย ปทุมธานี ระดับปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ (มศว ประสานมิตร) แต่ภายหลังได้ย้ายไปสำเร็จการศึกษาที่มหาวิทยาลัยอื่น อีฟเป็นบุตรสาวคนสุดท้อง ในจำนวนพี่น้อง 2 คน เธอเริ่มมีความสนใจวงการบันเทิงจากการประกวดเต้นเท้าไฟ ที่จัดโดยสโมสรผึ้งน้อย ในขณะอายุ 8 ขวบ และนั่นคือจุดเริ่มต้นในการเข้ามาเป็นส่วนหนึ่งของสมาชิกผึ้งน้อย ของรายการ "สโมสรผึ้งน้อย" ซึ่งเป็นรายการเด็ก ที่ออกอากาศสด ทางช่อง 5 และยังได้เป็นนักร้องนำวง "ไอน้ำ" ของรายการสโมสรผึ้งน้อยอีกด้วย มีผลงานชุด "ก.ไก่ร็อกเก้" ในปี พ.ศ. 2533 นอกจากนี้ยังร้องเพลงประกอบโฆษณาโอวัลติน และ คุกกี้เมอร์เมด ซึ่งในขณะนั้นเธอใช้ชื่อ “นุชนารถ เวโรจน์” ซึ่งเป็นชื่อเกิดของเธอ

ในปี พ.ศ. 2540 อีฟได้มีโอกาสเป็นแดนซ์เซอร์ในเพลง "SIREN LOVE" ของเรืองศักดิ์ ลอยชูศักดิ์ และได้พบกับ อิทธิ พลางกูร จากนั้นจึงชักชวนเธอให้มาเทสต์เสียง และได้เป็นศิลปินในเวลาต่อมา อีฟมีผลงานเพลงกับค่าย "มิวสิค ออน เอิร์ธ (Music on Earth)" ในเครือเอ็มเอ็มจี (หรือ มีเดียส์ มิวสิค กรุ๊ป จำกัด) เดิมที่คือค่ายเอ็มสแควร์ ออกอัลบั้มเดี่ยวชุดเดียว ชื่อชุดว่า "About Her About eVe" พันทิป.คอม [[ย้อนอดีตอัลบั้มเก่า ผลงานแรกของ "อีฟ กมลชนก เวโรจน์" กับอัลบั้มเดี่ยวชุดแรก "About Her About Eve"]. ศิลปินไทย เรียกดูเมื่อ 24 สิงหาคม 2565 ในช่วงกลางปีพ.ศ. 2541 หลังจากฝึกฝนร้องเพลงมาหลายปี โดยในอัลบั้มชุดนี้เปิดตัวด้วยเพลง "เปลี่ยนเป็นฉันได้ไหม" ซึ่งเพลงนี้ยังติดชาร์ตคลื่นวิทยุในช่วงนั้นอยู่หลายสัปดาห์อีกด้วย

อีฟ กมลชนก เริ่มเป็นที่รู้จักมากขึ้น ในบทบาทนักแสดง เธอเริ่มมีผลงานการแสดงที่เป็นที่รู้จักคือเรื่อง "ซื่อ...ไม่บื้อรัก" แสดงคู่กับ สาริน บางยี่ขัน ต่อด้วยละครเรื่อง "แค่เอื้อม" , "โนห์รา" , "แดนซ์ไม่เซ่อ เลยเจอรัก" และละครเรื่อง "ชิชา สาวน้อยมหัศจรรย์" เป็นต้น อีฟถูกขนามนามว่าเป็น "เซ็กส์ซี่สตาร์ ยุค 2000" จากการแสดงภาพยนตร์เรื่อง "ผู้หญิง 5 บาป" และการถ่ายแบบนิตยสารในแนวเซ็กส์ซี่

 ชีวิตส่วนตัว 
ด้านชีวิตส่วนตัว เคยคบหากับ คริสโตเฟอร์ ลี สามีชาวเกาหลีใต้ มีลูกสาว 2 คน ชื่อน้องโจซี่ และ น้องแอ็บบี้tvpoolonline เปิดหน้าลูกสาว2คนของ “อีฟ กมลชนก”ที่เกิดกับอดีตสามีชาวเกาหลีใต้!!. บันเทิงไทย เรียกดูเมื่อ 14 ธันวาคม 2560 ภายหลังหย่าร้างกัน หลังจากใช้ชีวิตร่วมกันมา 7 ปีkapook.com อยู่ไปก็ไร้อนาคต! "อีฟ กมลชนก"เตรียมหย่าสามีเกาหลี. บันเทิงไทย เรียกดูเมื่อ 14 ธันวาคม 2560  ซึ่งเธอเปิดใจครั้งแรกในรายการ คนดังนั่งเคลียร์ ของ อาจารย์ยิ่งศักดิ์ จงเลิศเจษฎาวงศ์ ต่อมาอีฟ กมลชนกได้สมรสเป็นครั้งที่สองกับ "โทมัส" หนุ่มอเมริกันเชื้อสายเวียดนาม เมื่อวันที่ 11 ธันวาคม พ.ศ. 2560kapook.com อีฟ กมลชนก เวโรจน์ แต่งงาน โทมัส บินกลับไทยเพื่องานนี้ ฉลองแฮปปี้อบอุ่น. บันเทิงไทย เรียกดูเมื่อ 14 ธันวาคม 2560 โดยได้บินกลับมาจัดงานที่เมืองไทยพร้อมกับครอบครัว หลังจากใช้ชีวิตร่วมกับสามีที่ต่างประเทศ

ปัจจุบัน อีฟ กมลชนกอำลาวงการและไปใช้ชีวิตกับครอบครัวอยู่ที่รัฐเท็กซัส สหรัฐอเมริกา

 ผลงาน 
 งานเพลง 
 รายละเอียดอัลบั้มรายชื่อเพลงAbout Her About eVe
 ปี: พ.ศ. 2541
 สังกัด: Music on Earth (MMG)
 วันวางแผงอัลบั้ม: 17 กรกฎาคม พ.ศ. 2541 เปลี่ยนเป็นฉันได้ไหม
 พ-A-จ (เพจ)
 อย่าทำอย่างนั้น
 ดีจริงๆ
 จะได้ไหม
 คะแนนรัก
 แค่คำลา
 Shock!
 อยากให้เธอรู้
 เวอร์

 ผลงานเพลงอื่นๆ 
 อัลบั้มของสโมสรผึ้งน้อย ชุด พระอาทิตย์ยิ้มแฉ่ง (กุมภาพันธ์  พ.ศ. 2534)
 อัลบั้มของสโมสรผึ้งน้อย ในนามวงไอน้ำ ชุด ก.ไก่ร็อคเก้ (ธันวาคม พ.ศ. 2534)
 อัลบั้มของสโมสรผึ้งน้อย ในนามวงไอน้ำ ชุด ผึ้งน้อยกับสิ่งแวดล้อม (มีนาคม พ.ศ. 2536)
 อัดสปอร์ท และร้องเพลงประกอบโฆษณา โอวัลติน
 ร้องเพลงประกอบโฆษณา คุกกี้เมอร์เมด
 อัลบั้มพิเศษ "บทเพลงจากหัวใจ Love 1997" (พ.ศ. 2540)
 อัลบั้มเพลงประกอบภาพยนตร์ ผู้หญิง 5 บาป (พี่.ศ. 2545)
 นักร้องรับเชิญเพลง "ยื้อ" ศิลปิน นุช ตีสิบ (อัลบั้ม Nude-Nuch) / (พ.ศ. 2549)

 เพลงประกอบละคร 
 เพลง "ขอได้ไหม" เพลงประกอบภาพยนตร์ ผู้หญิง 5 บาป (พ.ศ. 2545)
 อัลบั้ม "เพลงประกอบละครเธอคือดวงใจ ชุดที่ 1" (พ.ศ. 2549) / ขับร้องเพลง หนูไม่ยอม
 อัลบั้ม "เพลงประกอบละครเธอคือดวงใจ ชุดที่ 2" (พ.ศ. 2549) / ขับร้องเพลง คนจะรักกัน , เขาโกรธตัวแล้วนะ

 การแสดง 
 ละครโทรทัศน์ 
 ละครโทรทัศน์ ปี พ.ศ.  เรื่อง  รับบทเป็น  ช่อง 2542  ซื่อ...ไม่บื้อรัก  มาริษา  ช่อง 7 2543  แค่เอื้อม  บัวจันทร์  ช่อง 7 2544  โนห์รา  พันธุมวดี  ช่อง 7 มัจจุราชจำแลง  แสงแข  ช่อง 7 ส่วย สะท้านแผ่นดิน  ดารา  ช่องไอทีวี 2546  แดนซ์ไม่เซ่อ เลยเจอรัก นีน่า  ช่อง 7  2547  อย่าบังคับข้าให้ใหญ่  -  ช่อง 3 หน้ากาก  -  ช่อง 7 2548  ชิชา สาวน้อยมหัศจรรย์  ทิวลิป  ช่อง 3 เจ๊ดัน...ฉันรักเธอ  ตะวันฉาย  ช่อง 3 2549  เธอคือดวงใจ  มณี  ช่อง 3เขยใหญ่ สะใภ้เล็ก  จิระนันท์  ช่อง 3 2550  ซิตคอมซีรีส์ เป็นต่อ (ปรากฏตัวตอนที่ 148 - 190)  น้องแพม  ช่อง 3 2556  กากับหงส์  บงกช  ช่อง 8

 ภาพยนตร์ 
 ภาพยนตร์เรื่อง ผู้หญิง 5 บาป รับบทเป็น ก้อย (พ.ศ. 2545)
 ภาพยนตร์เรื่อง ฮันช์ ศพพูดได้ (พ.ศ. 2546)
 ภาพยนตร์เรื่อง ผีตุ๋มติ๋ม รับเชิญ (พ.ศ. 2552)
 ภาพยนตร์เรื่อง ผู้หญิง 5 บาป ภาค2 รับบทเป็น ก้อย (พ.ศ. 2553)

 ภาพยนตร์วีซีดี 
 ภาพยนตร์วีซีดีเรื่อง เปลือยฟ้ามาห่มรัก (พ.ศ. 2546) 
 ภาพยนตร์วีซีดีเรื่อง วายร้ายป้ายแดง (พ.ศ. 2547) 
 ภาพยนตร์วีซีดีเรื่อง เจ็ด...ไม่ยอมเจ็บ (พ.ศ. 2547) ฯลฯ

 มิวสิควีดีโอ 
 มินิซีรี่ย์เพลง กันและกัน ศิลปิน ซูเปอร์ทีนส์
 เพลง SIREN LOVE ศิลปิน เจมส์ เรืองศักดิ์ ลอยชูศักดิ์
 เพลง เคยรักกัน ศิลปิน ป๊อด รุจิเศรษฐ์
 เพลง อยากให้เธอเหงา ศิลปิน ราฟฟี่-แนนซี่
 เพลง ดั่งนกเจ็บ (Ost. เปลือยฟ้ามาห่มรัก) ศิลปิน เบญจวรรณ ยืนวงษ์
 เพลง วันที่ไม่มีเธอ ศิลปิน ปนัดดา เรืองวุฒิ

 ผลงานอื่น 
 ถ่ายแบบแนวเซ็กซี่ให้กับนิตยสารต่าง ๆ
 เดินแบบ ตามงานอีเว้นท์
 ถ่ายโฆษณา